Erling Kagge

Erling Gjerdrum Kagge (født 1963) er en norsk advokat, forlegger, forfatter, kunstsamler og eventyrer.

 Familie 
Erling Kagge er sønn av jazzjournalisten Stein Kagge (1933–2025) og forlagsredaktør Aase Gjerdrum (født 1939). Han er oppvokst i Oslo.Kjetil S. Østlid, Veiviseren i Aftenposten den 19. oktober 2011.  

 Juridikum 
I 1989 ble han cand.jur. Han begynte å arbeide som jurist og var i et par år ansatt som advokat i Norsk Hydro.

 Ekspedisjoner 
I 1990 startet Kagge sammen med Geir Randby og Børge Ousland på en ekspedisjon til Nordpolen. I luftlinje skulle de tilbakelegge et strekk på 800 km, uten hunder og uten å motta forsyninger underveis. Ekspedisjonen startet 8. mars 1990 fra Ellesmere Island i Canada. Geir Randby skadet ryggen etter ti dager og ble hentet ut med fly. Ousland og Kagge gjennomførte, og nådde Nordpolen. De avsluttet ekspedisjonen den 4. mai 1990, og brukte 58 dager på turen. Ingen hadde tidligere gjort en slik ekspedisjonhttps://www.guinnessworldrecords.com/world-records/first-people-to-reach-the-north-pole/. 

Kagge nådde Sydpolen alene som den første i verden i 1993 og Mount Everest året etter, samt fulgte et års studier i filosofi ved Cambridge University. Slik ble Kagge den første i verden som nådde jordens tre polerhttps://www.guinnessworldrecords.com/world-records/first-person-to-complete-the-three-poles-challenge/ på bena.Three Poles  viser at han er en av de første til de tre poler.  

Kagge har skrevet syv bøker om ekspedisjoner, å samle kunst og essays om å gå, stillhet og alt han ikke lærte på skolen. Stillhet i støyens tid er oversatt til 38 språk.  I 1996 startet han Familievennen forlag, som i 2000 ble til Kagge Forlag.Millionutbytte i Dagens Næringsliv den 7. juli 2005 og Millionutbytte  samme sted den den 11. juli 2013. Forlaget har en bred utgivelsesprofil og eier også J.M. Stenersens forlag. Forlaget er i dag Norges største innen sakprosa.https://www.dagsavisen.no/kultur/karer-kagge-til-sakprosa-vinner-1.904423I 2022 solgte Erling Kagge 70 prosent av aksjene i Kagge Forlag til Politiken Forlag, selv beholdt han 30 prosent.  Høsten 2022 kåret magasinet Subjekt Kagge til en av de 100 mektigste i kultur-Norge. 

 Politikk 
Kagge ble valgt inn i Høyres sentralstyre i 2016.

 Bibliografi 












 Referanser 

 Kilder 
 Eirik W. Alver, «Erling Kagge» i Store norske leksikon
 Erling Kagge  hos Norsk Polarhistorie
 «Lykkejegeren» i Dagens Næringsliv, Magasinet, den 6. oktober 2012.

 Eksterne lenker 


Kategori:Norske polfarere
Kategori:Norske fjellklatrere
Kategori:Norske forleggere
Kategori:Norske advokater
Kategori:Norske matskribenter
Kategori:Personer fra Oslo
Kategori:Klatrere som har besteget Mount Everest
Kategori:Norske kunstsamlere
Kategori:Alumni fra Oslo katedralskole